BMW 5. seeria (E60)

BMW E60 on BMW 5. seeria viies põlvkond, mida toodeti aastatel 2003-2010. Sellele eelnes BMW E39 tähistusega 5. seeria. Universaalkerega (Touring) mudeli tähiseks sai E61 ning universaal jõudis müügile 2004. aastal. Auto disainis noor itaallane Davide Arcangeli BMW disainijuhi Chris Bangle'i käe all, kes oli varem Pininfarinas töötades disaininud ka Peugeot 406 kupee. Arcangeli suri 16. detsembril 2000 30-aastaselt leukeemiasse, kõigest päevad peale seda, kui BMW E60 lõppdisaini kinnitas. 2007. aastal läbis E60 uuenduse, mille käigus muudeti esi- ja tagatulede disaini ja olulisel määral muudeti ka auto salongi. 2010. aasta jaanuaris algas E60 järeltulija F10 tootmine. 2003. a. juulis olid esimeste mudelitena olid saadaval 520i, 525i, 530i ja 545i. 520i, 525i ja 530i kasutasid E39lt ülekantud M54 reaskuueseid mootoreid, vastavalt 2,2 l (2171 cm3) 125 kW (170 hj), 2,5 l (2494 cm3) 141 kW (192 hj) ja 3,0 l (2979 cm3) 170 kW (231 hj). E39 540i asemele tuli 545i koos uue N62 V8 4,4-liitrise (4398 cm3) mootoriga, millel 245 kW (333 hj). 2005. a juulis 2005 uuendati mootorivalikut, M54 vahetas välja N52. 520i asemele tuli nüüd 523i (2497 cm3, 177 hj); 525i oli sama töömahuga kuid 218 hj, 530i oli nüüd 2996 cm3/258 hj. Ka V8 mudeleid uuendati: 545i asemele tulid nüüd 540i (4000 3/306 hj) ja 550i (4799 cm3/367 hj). 525i ja 530i olid nüüd saadaval ka nelikveoga xDrive (mudelitähis xi). 2007. aasta uuenduskuuri käigus uuendati ka mootoreid. Mootorivaliku alumisse otsa lisandus uuesti 520i, nüüd neljasilindrise N43 mootoriga (1995 cm3, 170 hj), Ka N52 asemele tuli N53: 523i oli nüüd 190 hj, 525(x)i oli nüüd vaatamata kubatuurile 2996 cm3 kubatuuriga (218 hj), 530(x)i oli nüüd 272 hj. Lisandus ka turboga N54, mida kasutas 535i (2979 cm3, 306 hj). Universaali Touring ei saanud 520i (M54), 535i ja 540i mudelitele. Välja tulles 2003. aastal oli ainsaks diiselmudeliks 530d, mis kasutas E39lt ülekantud M57 reaskuuest (2993 cm3/218 hj). 2004 lisandus mudelivalikusse M57 525d (2497 cm3/177 hj), lisaks ka kahe turboga M57 variant mudelil 535d (töömaht oli siiski 2993 3, 272 hj), mis oli saadaval ainult automaatkäigukastiga. Juulis 2005 lisandus mootorivaliku alumisse otsa M47-mootoriga 520d (1995 3/163 hj), 530d võimsus suurenes 231 hjle. 2007. aasta uuenduskuuri käigus sai 520d uue N47 mootori, sama töömahuga mis M47, võimsusega 177 hj. 525d sai ka nüüd vaatamata mudelitähisele nüüd 2993 3 töömahuga, võimsusega 197 hj. 530d võimsus suurenes 235 hj-le, 535d-l 286 hj-le. Lisaks olid saadaval ka nelikveoga 525xd ja 530xd. 2010. aasta alguses vahetas E60 välja uus F10 põlvkond, universaali E61 toodeti veel septembrini. Eestis tuli E60 müügile 2003. a suvel. 7. august 2003 seisuga maksis uus 520i 542 900, 530i 643 600 ja 530d 631 800 krooni. Viimastest autodest maksis 2009. aastal 520i 575 000, 523i 604 000, 525i 650 000, 525xi 690 000, 530i 721 000, 530xi 760 000, 540i 830 000, 550i 989 000, 520d 604 000, 525d 666 000, 525xd 706 000, 530d 731 000, 530xd 771 000, 535d 834 000 ja M5 1 431 000 krooni. BMW M5 esitleti 2005. aastal ja see varustati M5 ajaloos esmakordselt 5,0-liitrise vabalthingava V10-mootoriga, mis kandis tähistust S85. Selle võimsus oli 373 kW (507 hj) ning ühtlasi jäi see ka ainsaks V10-mootoriga varustatud M5 mudeliks. Saadaval oli nii sedaan- kui ka universaalkere ja enamik M5 mudeleist varustati 7-käigulise SMG III robotiseeritud käigukastiga. USA turul oli saadaval ka kuuekäiguline manuaalkäigukast. Kokku toodeti selle põlvkonna M5 mudeleid 20 548 tükki, millest olid 19 523 sedaanid ja 1025 universaalkerega. BMW M5 BMW M5 BMW S85 mootor "Wayback Machine". web.archive.org. 7. august 2003. Originaali arhiivikoopia seisuga 7. august 2003. Vaadatud 31. oktoobril 2023.{{netiviide}}: CS1 hooldus: robot: algse URL-i olek teadmata (link) "Wayback Machine". web.archive.org. 7. märts 2009. Originaali arhiivikoopia seisuga 7. märts 2009. Vaadatud 31. oktoobril 2023.{{netiviide}}: CS1 hooldus: robot: algse URL-i olek teadmata (link) "BMW M5 production comes to an end". 7. juuli 2010.